XİN səfirlər üçün iftar süfrəsi açdı – FOTO – www.din.az\nRamazanXİN səfirlər üçün iftar süfrəsi açdı – FOTO\nXİN səfirlər üçün iftar süfrəsi açdı – FOTO\nİftarda İslamafobiya meyllərinə qarşı mübarizə aparmaq üçün birgə səylərin artırılmasının vacibliyini bildirilib\nXarici İşlər Nazirliyi müqəddəs Ramazan ayı münasibətilə İslam Əməkdaşlıq Təşkilatı ölkələrinin Azərbaycanda fəaliyyət göstərən səfirləri üçün iftar süfrəsi açıb.\n“Din.az” xəbər verir ki, XİN-in mətbuat xidmətinə istinadən əldə etdiyimiz məlumata görə, nazir müavini Xələf Xələfov Azərbaycan dövlətinin İslam mədəniyyətinə hər zaman xüsusi qayğı ilə yanaşdığını, ölkə rəhbərliyinin İslam abidələrinin qorunub bərpa olunmasını daim diqqət mərkəzində saxladığını bildirdi.\nAzərbaycanın müsəlman ölkələri ilə siyasi, iqtisadi və mədəni sahələrdə həm ikitərəfli, həm də beynəlxalq təşkilatlar çərçivəsində yüksək əməkdaşlıq əlaqələrinin uğurla inkişaf etdiyinin təqdirəlayiq hal olduğunu qeyd edib.\nO, Azərbaycanda İƏT çərçivəsində bir çox beynəlxalq tədbirlər keçirildiyini bildirdi. Həmçinin, 2017-ci ildə Azərbaycanda İslam Həmrəylik Oyunlarının keçirilməsinin planlaşdırıldığını, Naxçıvanın 2018-ci il İslam mədəniyyəti paytaxtı elan olunduğunu qeyd edib.\nİslam Əməkdaşlıq Təşkilatının Ermənistan-Azərbaycan Dağlıq Qarabağ münaqişəsi ilə bağlı reallığa, ədalətə, Azərbaycan Respublikasının suverenliyi, ərazi bütövlüyü və sərhədlərinin toxunulmazlığına əsaslanan mövqeyimizi dəstəkləyən qətnamələr qəbul etdiyini vurğulayan X.Xələfov üzv dövlətlər arasındakı həmrəyliyin daha da gücləndirilməsi vacibliyini bildirdi. O, 2016-cı ilin aprel ayında İslam Əməkdaşlıq Təşkilatının Türkiyədə keçirilən Zirvə görüşündə Ermənistan Respublikasının Azərbaycan Respublikasına qarşı təcavüzünə dair İƏT çərçivəsində xarici işlər nazirləri səviyyəsində Təmas Qrupunun yaradılması bərədə qərarın qəbul edildiyini qeyd edərək, yaxın zamanlarda Təmas Qrupunun fəaliyyətə başlamasının münaqişənin həllinə öz töhfəsini verəcəyini vurğulayıb.\nX.Xələfov İslamafobiya meyllərinə qarşı mübarizə aparmaq üçün birgə səylərin artırılmasının vacibliyini bildirdi. İslamın tolerantlıq dini olduğunu, Azərbaycanda bütün dinlərin nümayəndələrinin sülh və əmin-amanlıq şəraitində yaşadığını, 2016-cı ilin Azərbaycanda “Multikulturalizm ili” elan edildiyini və bu il BMT-nin Sivilizasiyalar Alyansının Qlobal Forumu keçirildiyini diqqətə çatdırıb.\nX.Xələfov müqəddəs ayda İslam dünyası ölkələrinə sülh, əmin-amanlıq, inkişaf və rifah arzuladığını diqqətə çatdırıb.\nMüsəlman ölkələrinin Azərbaycandakı səfirləri adından çıxış edən Mərakeş Krallığının Azərbaycandakı fövqəladə və səlahiyyətli səfiri Həsən Hami iftar məclisinin təşkil olunmasından məmnunluq duyduqlarını qeyd edərək həmkarları adından təşəkkürünü bildirdi və Ramazan ayı münasibətilə Azərbaycan xalqına ən xoş arzularını ifadə edib.\nBu Avropa ölkəsində “qara”lara qarşı aqressiya çox artıb\nTürkiyənin Danimarkadakı səfirliyinə silahlı hücum olub\nRusiya müsəlman dövlətinə çevrilir – Stratfor


04 03 2015, 22:58\nHədələr, fiziki zorakılıq və hökumət tənqidçilərinin həbsi birinci Avropa Oyunlarına hazırlaşan Azərbaycan hakimiyyəti üçün vizit kartına çevrilib. Bu barədə Amnesty International-ın martın 4-də açıqladığı hesabatda deyilir.\nHüquq müdafiəçiləri və fəallar barmaqlıqlar arxasına atılır, hökumət tənqidçiləri saxta ittihamlarla həbs olunur, döyülür, təcili tibbi yardımdan məhrum edilirlər, hesabatda deyilir.\n"Heç kim ölkə haqqında müsbət reputasiya yaratmaq və xarici biznesi cəlb etmək məqsədilə Azərbaycanda təşkil edilən beynəlxalq sərgilərə aldanmamalıdır.\nAzərbaycan Avropada ən repressiv ölkələr sırasındadır. Bunu Aİ-nin Avropa və Mərkəzi Asiya üzrə proqram direktoru Con Dalusen deyib.\nHazırda Azərbaycanda ən azı 22 vicdan məhbusu həbsxanadadır. Onlar dələduzluq və mənimsəmədə, narkotik maddə istifadəsində, dövlətə xəyanətdə təqsirli bilinirlər.\n2014-cü ilin iyununda prezident İlham Əliyev Avropa Şurası Parlament Assambleyasına (AŞPA) müraciətində bildirib ki, Azərbaycanda ifadə, assosiasiya və toplaşma azadlığı təmin olunub.\nBununla belə, tanınmış hüquq müdafiəçiləri başqa reallıqlar haqda danışıblar. Belə ki, hüquq müdafiəçilərinə, jurnalistlərə və hökuməti tənqid edənlərə qarşı həbslər aparılır, siyasi motivli ittihamlar irəli sürülür. Hakimiyyətin cavabı çevik olub - bir həftə ərzində AŞPA-da çıxış edənlərin hamısı həbs olunub.\n"Son həbslər faktiki olaraq vətəndaş cəmiyyətini iflic edib, insan hüquqlarının vəziyyətinin əsas göstəricisi olan ifadə azadlığını dondurub”, - Dalusen qeyd edib.\nHökuməti ən açıq tənqid edənlərdən biri, 60 yaşlı hüquq müdafiəçisi Leyla Yunus 2014-cü ilin iyulunda həbs edilib. Belə ki, o, ölkədə insan hüquqlarının vəziyyəti ilə əlaqədar Avropa Oyunlarını boykota çağırmışdı.\nO, son altı ayını sərt şəraiti olan həbsxanada keçirib. Bu, onun səhhətindəki problemləri kəskinləşdirib. O, diabet və hepatit C xəstəliyindən əziyyət çəkir. Dəfələrlə nəzarətçilər və onun kamersına göndərilmiş təxribatçılar tərəfindən təhqir və zoraklığa məruz qalıb.\nLeyla Yunus dövlətə xəyanət, qanunsuz sahibkarlıq, vergidən yayınma, fırıldaqçılıq və sənəd saxtakarlığında ittiham olunub. Bu uydurma və siyasi motivli ittihamlar QHT-lərin sıxışdırılması və onların liderlərinin aradan götürülməsi üçün hökumətin tətbiq etdiyi yeni qaydaların nəticəsidir.\nHakimiyyət hökuməti tənqid edən jurnalistlərə qarşı təqibləri sürətləndirib. Belə ki, jurnalist Xədicə İsmayılova 2014-cü il dekabrın 5-də keçmiş həmkarını intihar həddinə çatdırmaq ittihamı ilə həbs edilib.\nXədicə siyasi məhbusların siyahısını açıqlayıb və gəlirli layihələrdə prezident İlham Əliyevin ailə biznesini araşdırıb. Əvvəllər o, anonim təhdidlərə məruz qalıb, onu susdurmaq üçün intim fotolarından şantaj üçün istifadə edilib.\nHəmçinin hakimiyyət gənc fəalları narkotik maddə və xuliqanlıq ittihamı ilə təqib edir. Onlara qarşı ittihamlar olduqca şübhəlidir.\nTanınmış bloger Fərəc Kərimov polisdə döyülüb, o, narkotik maddə istifadə etdiyini etiraf etmək məcburiyyətində qalıb. Onu hədələyiblər ki, "etiraf” imzası olmasa valideynləri evdə silah saxlamağa görə cəlb ediləcəklər.\n19 yaşlı fəal Orxan Eyyubzadə dinc toplantıda iştiraka görə 20 gün həbs edilib.\nO, çılpaq, əlləri qandallı vəziyyətdə polisdə döyülüb. Bundan sonra polisə hücumda ittiham olunub və 2 il müddətinə azadlıqdan məhrum edilib.\n"Azərbaycanın neft dollarlarına göz qoyan\nbeynəlxalq birlik hakimiyyətin repressiv siyasəti və insan hüquqlarının pozulması qarşısında susur. Bu, həbsxanada olanlara münasibətdə çox pisdir”, - Dalusen vurğulayıb.\n"Amnesty International Azərbaycan hakimiyyətini bütün vicdan məhbuslarını dərhal və qeyd-şərtsiz azad etməyə, onlara qarşı amansız rəftarın hərtərəfli və qərəzsiz araşdırlmasılna çağırır.\nAmnesty International hakimiyyəti adamların ifadə və assosiasiya hüququnu gerçəkləşdirməsinə görə təhdidlərə və təqiblərə məruz qalmasına son qoyulmasına çağırır”, - bəyanatda deyilir.


Baş Dövlət Yol Polisi İdarəsində rüşvət və korrupsiya bataqlığı- VİDEO\n22:22 15-09-2019 | 701\nGəldiyimiz qənaət budur ki, hazırki mövcud rejim özünün yaratdığı rüşvət və korrupsiya bataqlığında həm məmurları, həm də insanları boğmaq istəyir.\n7GUN.az-ın əməkdaşlarının Baş Dövlət Yol Polisi İdarəsinin İmtahan-Qeydiyyat İdarəsinin qarşısında apardığı müşahidələr sübut edir ki, təyin edilmiş məbləğdə rüşvət alınmadan heç kimə sürücülük vəsiqəsi verilmir.\nTəxmini hesablamalara görə yalnız sürücülük vəsiqələrindən əldə edilən gəlirin məbləği ayda 2400000 (iki milyon dörd yüz min) manata yaxındır. Hələ dövlət qeydiyyat nişanları, texniki baxış və sair sahələrdən əldə edilən gəlirləri nəzərə almadıq. Bütün bunlar barədə daha geniş araşdırmalarımızı təqdim edəcəyik.


Novruzəli Aslanov: “ Prezidentin səfəri gələcəkdə əlaqələrin daha da inkişaf edəcəyindən xəbər verir” » Azərbaycan İnformasiya Agentliyi\nTarix: 23-06-2022 | Saat: 12:38\nAzərbaycan Respublikasının Prezidenti cənab İlham Əliyevin iyunun 21-də Özbəkistan Respublikasına növbəti xarici səfəri də mühüm anları ilə tarixləşdi. Onun Özbəkistan səfəri həm xarici siyasət baxımından, həm də iki qardaş xalq arasında əlaqələrin inkişafı baxımından çox önəmli oldu. Prezident İlham Əliyev Daşkənddə Heydər Əliyev Meydanının açılışı mərasimində geniş nitq söyləyərək tarixi köklərə və ənənələrə söykənən Özbəkistan –Azərbaycan əlaqələrinin, dostluğun bundan sonra da inkişaf edəcəyini söylədi.\nBu sözləri mətbuata açıqlamasında millət vəkili Novruzəli Aslanov söyləmişdir.\nMillət vəkili qeyd etmişdir ki, Özbəkistanın paytaxtı Daşkəndin mərkəzində Ulu Öndər Heydər Əliyevin xatirəsinə həsr edilmiş Meydanın yaradılması Azərbaycan xalqının böyük oğlu Heydər Əliyevə hörmətin, həm də xalqlarımızın qardaşlığının və dostluğunun təzahürüdür. Küçə, meydan, barelyef, gözəl park – bunlar Azərbaycan xalqının böyük Liderinin xatirəsinə, bütün Azərbaycan xalqına həqiqi qardaşlıq münasibətidir.\nBütün həyatını Azərbaycana xidmətə həsr edən Ulu Öndər Heydər Əliyev həmişə xalqın yanında olub. Ən ağır dövrdə, xalqımız təcavüzə, təqiblərə məruz qaldığı vaxtlarda o, həmişə xalqın yanında olub. 1990-cı il yanvarın 20-də, Sovet İttifaqının parçalanmasından hələ iki il əvvəl o, sovet ordusunun Bakıya yeridilməsi, Azərbaycanın yüzlərlə günahsız vətəndaşının öldürülməsi və yaralanması ilə əlaqədar sovet rəhbərliyini açıq pisləmişdi. Naxçıvan ağır blokada şəraitində yaşadığı dövrdə xalqla birlikdə olan, eyni çətinlikləri yaşayan Ulu Öndər bütün məhrumiyyətlərə baxmayaraq usanmadan müstəqil dövlətçiliyimizin əsaslarını yaratmaqla, inkişaf etdirməklə bir daha sübut elədi ki, onun Vətən sevgisi tükənməzdir.\nHeydər Əliyevin fəaliyyəti nəticəsində həyatın inkişaf, tərəqqi müşahidə olunmayan sahəsi qalmadı. İqtisadiyyat, xalqın rifahı, elm və incəsənət, səhiyyə sahələrində aparılan islahatlar sonda yükəsk inkişafla nəticələndi və Azərbaycan keçmiş müttəfiq respublikaları sırasında ən ön yerlərdən birini tutdu. Məhz bu dövrdə Azərbaycan quruculuq, yaradıcılıq və tərəqqi dövrü keçirdi.\nO böyük şəxsiyyət yetirmələrinə, onların gələcəkdə Azərbaycanı daha da irəli aparacağına inanırdı. İnanırdı ki onun siyasi məktəbini keçənlər tezliklə tarixi ədaləti bərpa edəcək və dünyaya sübut edəcəklər ki, Azərbaycan xalqı öz torpağının, azadlığının yolunda hər cür mübarizəyə hazırdır. Elə də oldu və biz bunu, bu tarixi hadisəni 44 günlük Vətən müharibəsinin nəticələrində gördük.\nMillət vəkili əlavə edərək bildirmişdir ki, Ulu Öndər Türk dünyasına, bu dünyanın inkişafına böyük ümidlə baxırdı. Türk dövlətlərinin, o cümlədən, Özbəkistanın siyasi rəhbərliyi ilə möhkəm dostluq münasibətləri bugünkü münasibətlərin, qarşılıqlı əlaqələrin və dəstəyin əsasını təşkil edir. 44 günlük Vətən müharibəsi zamanı qardaş Özbəkistanın Azərbaycanın haqq işini müdafiə etməsi və dəstək verməsi bu münasibətlərin sağlam təməllər üzərində qurulmasından xəbər verir.\nSon olaraq millət vəkili qeyd etmişdir ki, Cənab Prezidentin səfəri tarixi əhəmiyyət daşıyır. Özbəkistanla 25 illik diplomatik əlaqələr dövründə imzalanmış sənədlərin davamlı icrası, sağlam və bərabər əsaslı qarşılıqlı münasibətlər bizim qardaş dövlətlə münasibətlərimizi daha da inkişaf etdirəcəkdir.\nCənab Prezident qeyd etmişdir ki, “bu gün Xəzər, Mərkəzi Asiya, Cənubi Qafqaz regionlarının sülhə və sabitliyə ehtiyacı var. Ölkələrimiz arasında münasibətlər daha möhkəm olacaq, aramızda daha çox əməkdaşlıq və qarşılıqlı dəstək olacaq”. Bunun əsası liderlərin siyasi iradəsi, eləcə də iqtisadi zəminlərdir. “Gücümüz birliyimizdədir” söyləyən dövlətimizin başçısı İlham Əliyevin bütün türkdilli ölkələrin vahid mövqedən çıxış etməsinin vacibliyini söyləməsi bundan sonra da qarşılıqlı əməkdaşlıq, qardaşlıq və dostluq prinsiplərinə söykənən birlik üçün imkanların olduğunu diqqətə çatdırdı.\nHər iki dövlət başçısının gələcək əməkdaşlığı daha da inkişaf etdirmək yönündə bəyanatları gələcəkdə sarsılmaz birliy inam ifadə etmişdir. Hər iki dövlət başçısı tərəfindən imzalanmış siyasi Bəyannamə mahiyyət etibarilə münasibətləri keyfiyyətcə yeni səviyyəyə çatdırmaqla yanaşı, həm mövcud beynəlxalq təşkilatlar çərçivəsində, həm də ölkələrimizin və xalqlarımızın təhlükəsizliyi ilə bağlı bütün başqa məsələlərdə vahid mövqedən çıxış ediləcəyi perspektivindən xəbər verir.\n7829 dəfə oxunub.


16:05 29 Iyun 2022\nBakı 27°C USD 1.7 EUR 1.7981 RUB 0.0312\n20 Avqust 2019 01:15\nPrezident İlham Əliyevin yaratdığı Kiçik və Orta Biznesin İnkişafı Agentliyi iş adamları ilə dövlət qurumları arasında körpü rolunu oynayır\nHər bir ölkədə iqtisadiyyatın dayanıqlılığı kiçik və orta biznesin (KOB) inkişaf səviyyəsi ilə bağlıdır. İnkişaf etmiş ölkələrdə kiçik və orta sahibkarlığın ÜDM-də payı 50 faiz, məşğulluqda isə 60 faizdən çoxdur. Avropa İttifaqına daxil olan ölkələrdə müəssisələrin 99 faizini kiçik və orta müəssisələr təşkil edir. İnkişaf etməkdə olan ölkələrdə ortahəcmli müəssisələr məşğulluğun əsas təminatçısıdır. Son 5 ildə Avropa məkanında yeni iş yerlərinin 85 faizi kiçik və orta biznes subyektləri tərəfindən yaradılıb.\nAzərbaycanda sahibkarlığın inkişafı, biznes mühitinin yaxşılaşdırılması istiqamətində atılan addımlar, aparılan islahatlar və dövlət dəstəyi tədbirləri nəticəsində özəl sektor iqtisadiyyatın aparıcı qüvvəsinə çevrilib. Ölkə üzrə sahibkarlıq subyektlərinin 99 faizinin KOB subyektləri olması kiçik və orta sahibkarlığın ÜDM-də və ixracda payının artırılması üçün böyük potensialın olduğunu göstərir. KOB-ların ölkə iqtisadiyyatında rolunun və çəkisinin artırılması davamlı iqtisadi artımın təmin edilməsi baxımından prioritet istiqamətlərdəndir.\nPrezident İlham Əliyevin sistemli islahatları nəticəsində xüsusilə son illərdə kiçik və orta sahibkarlığın maliyyə dayanıqlılığının artırılması, aşağı faizli kreditlərə çıxış imkanlarının genişləndirilməsi, güzəştli kreditlər verilməsi, eləcə də kiçik və orta biznesin inkişafının qanunverici bazasının möhkəmləndirilməsi istiqamətində xeyli işlər görülüb.\nDövlət başçısının 28 dekabr 2017-ci il tarixli fərmanı ilə İqtisadiyyat Nazirliyinin tabeliyində yaradılmış Kiçik və Orta Biznesin İnkişafı Agentliyi (KOBİA) fəaliyyətə başladığı (26 iyun 2018-ci il) zamandan bugünədək iş adamlarının ən yaxın dəstəkçisinə çevrilib. Agentlik KOB subyektlərinə bir sıra xidmətlər göstərən, dövlət orqanlarının bu sahədə xidmətlərinin əlaqələndirilməsini və tənzimlənməsini həyata keçirən publik hüquqi şəxsdir və İqtisadiyyat Nazirliyinin tabeliyində fəaliyyət göstərir.\nQısa müddət ərzində kiçik və orta biznesin inkişafının dəstəklənməsi, ölkə iqtisadiyyatında KOB-ların rolunun artırılması, onların maraqlarının müdafiəsi, sahibkarlara vahid məkan prinsipi ilə xidmətlərin göstərilməsi, dövlət və özəl qurumların bu sahədə fəaliyyətinin əlaqələndirilməsi qurumun başlıca fəaliyyət istiqamətləri olub. Bir sözlə, agentlik kiçik və orta biznesin yaradılmasından başlayaraq, onun fəaliyyətinin bütün mərhələlərində mövcud dövlət dəstəyi mexanizmləri və göstərdiyi xidmətlər çərçivəsində KOB-lara yardımçı olur, dövlət qurumları ilə KOB subyektləri arasında körpü rolunu oynayır.\nKOBİA sahibkarlarla 4 növ təmas platforması vasitəsilə ünsiyyətdə olmağı və xidmətlər göstərməyi hədəfləyir. Bunlar ərazi ("KOB Dostu” şəbəkəsi və KOB İnkişaf mərkəzləri), sektoral (sahəvi assosiasiyalar və fokus qruplar, "KOB klaster” şirkətləri), bir məkan prinsipi ("KOB evləri”) və elektron vasitə ("e-KOB evi” portalı) platformalarıdır ki, bu mexanizmlərin bir neçəsi artıq KOB-ların xidmətindədir. Digər dəstək mexanizmlərinin təşkili istiqamətində müvafiq tədbirlər həyata keçirilir və yaxın vaxtlarda sahibkarlar bu mexanizmlərdən də yararlana biləcəklər.\nHazırda ölkə üzrə yaradılmaqda olan "KOB Dostu” belə mexanizmlərdəndir. "KOB Dostu” konsepsiyasının yaradılması birbaşa olaraq agentliyin qarşısına qoyulmuş məqsədlərdən və hədəflərdən irəli gəlir. Belə ki, sahibkarın dostuna çevrilmək agentliyin əsas hədəflərindəndir. KOB dostları fəaliyyət göstərdiyi yerlərdə mikro, kiçik və orta sahibkarlara onların təşəbbüslərinin, potensial imkanlarının müəyyən edilməsi və reallaşdırılması, yeni KOB subyektlərinin yaradılması və inkişafının bütün mərhələlərində, eləcə də sahibkarların hüquqlarının müdafiəsi istiqamətində dəstək olur. KOB dostları daim sahibkarlarla sıx ünsiyyət yaradır, onların inkişaf ehtiyacları ilə maraqlanır və digər metodlar vasitəsilə öyrənir, yerlərdə KOB-lara göstərilən xidmətlərin monitorinqini aparır. "KOB Dostu” mexanizmi həm də ona görə əhəmiyyətlidir ki, bu vəzifəni daşıyan şəxslər sahibkarın müraciət etməsini gözləmir, özü onların görüşünə gedir, mütəmadi olaraq sahəvi görüşlər təşkil edirlər. Ümumilikdə ölkənin 10 iqtisadi rayonu üzrə 60 "KOB Dostu”ndan ibarət şəbəkənin yaradılması nəzərdə tutulur.\nİqtisadiyyat Nazirliyində keçirilən geniş kollegiya iclasında nazir Şahin Mustafayev KOBİA-nın fəaliyyətini dəyərləndirərkən bildirib ki, KOB-lara dəstək məqsədilə yaradılmış agentlik tərəfindən 2019-cu ilin 6 ayı ərzində mikro, kiçik və orta sahibkarların məlumatlandırılması, onlara müxtəlif xidmətlərin göstərilməsi, yeni dəstək mexanizmlərinin yaradılması, KOB-ların maraqlarının müdafiəsi istiqamətində müvafiq tədbirlər görülüb.\nBelə ki, bu dövrdə 5 KOB dostu (Abşeron, Sumqayıt, Şəki, Qəbələ və Füzulidə) fəaliyyətə başlayıb ki, bununla da ölkə üzrə KOB dostlarının sayı 15-ə çatdırılıb. Sahibkarlara bütün dövlət-biznes ("G2B”) və zəruri biznes-biznes ("B2B”) xidmətlərin vahid məkanda göstərilməsi məqsədilə hazırda Bakı şəhərində yaradılmaqda olan ilk kiçik və orta biznes evinin - "KOB Evi”nin təşkili istiqamətində tədbirlər davam etdirilir.\n"KOB Evi”ndə sahibkarlıq subyektləri öz bizneslərinin planlamasından başlayaraq biznesin idarə edilməsinin bütün mərhələlərində ehtiyac duyulan xidmətləri əldə edə biləcəklər. Burada biznesi planla, biznesə başla, biznesi işlət, biznesi inkişaf etdir kimi biznes prosesləri üzrə 30-dan çox dövlət qurumunun 100-dən artıq "G2B” və özəl qurumların "B2B” xidmətləri əlaqəli şəkildə təşkil olunacaq. "KOB Evi”ndə bank, sığorta, logistika, notariat, dizayn, çap, informasiya texnologiyaları, məsləhət xidmətləri və sahibkarların biznes fəaliyyəti çərçivəsində ehtiyac duyduğu digər xidmətlər təklif olunacaq, xidməti ofislər, görüş otaqları və konfrans zalları fəaliyyət göstərəcək.\nEyni zamanda elektron formada vahid platforma üzərindən xidmətlərin göstərilməsini təmin edəcək "e-KOB evi” portalının yaradılması istiqamətində də müvafiq tədbirlər görülür. "e-KOB evi” portalı KOB-lar üçün dəstək mexanizmlərini vahid elektron platforma üzərindən "nonstop shop” rejimində təmin edəcək.\nKOBİA-nın təşkilatçılığı ilə mikro, kiçik və orta sahibkarların maarifləndirilməsi üçün Bakıda və ölkə regionlarında təlim, seminar və treninqlər keçirilir. Son 6 ayda vergi, gömrük, qida təhlükəsizliyi, kommunal xidmətlərə qoşulmaq və maliyyə resurslarına çıxış imkanlarına dair təşkil olunmuş onlayn maarifləndirmə tədbirlərindən 1500-dən çox sahibkar yararlanıb. Agentlik tərəfindən KOB-ların müxtəlif tədbirlərdə iştirakına, məhsul və xidmətlərini tanıtmasına və satışına, işgüzar əlaqələrinin genişləndirilməsinə dəstək göstərilməsi məqsədilə Bakıda və ölkənin regionlarında təşkil olunmuş 5 böyük sərgi və festivalda mikro və kiçik sahibkarların iştirakı təmin edilib.\nBu ilin 6 ayında agentlik tərəfindən həyata keçirilən mühüm layihələrdən biri də Azərbaycan və Türkiyə hökuməti tərəfindən Cəbrayıl rayonunun işğaldan azad edilmiş Cocuq Mərcanlı kəndində yaradılmış arıçılıq təsərrüfatlarıdır. Burada istehsal edilən məhsulların emalı və qablaşdırılması üçün KOBİA-nın sifarişi ilə mobil emalatxana və kənd məhsullarının satışı üçün mobil satış məntəqəsi istifadəyə verilib. Həmçinin mikro, kiçik və orta sahibkarlar üçün bir sıra yeni dəstəkləri və xidmətləri nəzərdə tutan müxtəlif hüquqi sənədlər təsdiq olunub. KOBİA-nın təşkilatçılığı ilə "Azərbaycanın biznes ictimaiyyətində menecerlərin ixtisasının artırılması üzrə Almaniya-Azərbaycan birgə Proqramı” çərçivəsində 35 sahibkar və menecer Almaniyada ixtisasartırma kursu keçib. Bununla da, proqram çərçivəsində Almaniyada təlim və qabaqcıl müəssisələrdə təcrübə keçmiş sahibkar və menecerlərin sayı 419-a çatıb.\nOnu da qeyd edək ki, Prezidentin 29 may 2019-cu il tarixli fərmanı ilə təsdiq olunmuş mikro, kiçik və orta sahibkarlıq subyektlərinin rəqabətqabiliyyətli istehsalının stimullaşdırılması məqsədilə daxili bazar araşdırmalarına dövlət dəstəyi göstərilməsinə dair qaydalara əsasən dəstək tədbirlərinin təşkili və dəstək məbləğinin ödənilməsi KOBİA tərəfindən həyata keçiriləcək. Həmçinin "KOB klaster şirkəti”nin meyarları”, KOBİA-nın strukturuna daxil olan Dövlət-Özəl Tərəfdaşlığı Mərkəzinin və Kiçik və orta biznesin inkişafı mərkəzlərinin əsasnamələri təsdiq edilib. Hazırda bu sahədə KOBİA tərəfindən müvafiq tədbirlər görülür.\nSahibkarlara dəstək məqsədilə gənc mütəxəssislərin və tələbələrin sahibkarlığa könüllü olaraq cəlb edilməsinin təşviqi məsələsinə də xüsusi diqqət yetirilir. Hazırda 30 gənc agentlikdə və ölkənin 14 şəhər və rayonunda fəaliyyət göstərən "KOB Dostu” şəbəkəsində könüllü olaraq fəaliyyət göstərir. Ümumilikdə 50-dən çox gənc bilik və bacarıqlarının, dünyagörüşünün artırılması, peşəkar əmək fəaliyyətinə başlayanadək əmək vərdişlərinin aşılanması məqsədilə həyata keçirilən "KOB Könüllüləri Proqramı” çərçivəsində agentlikdə könüllü kimi çalışır.\nGöründüyü kimi, qısa müddətdə ölkədə 15 "KOB Dostu” yaradılıb. Bu mərkəzlər mövcud dövlət dəstəyi mexanizmləri və agentliyin göstərdiyi dəstək tədbirləri çərçivəsində sahibkarlara xidmət göstərir. Agentlik qarşıya qoyulmuş hədəflərin reallaşdırılması məqsədilə yeni idarəetmə modelləri tətbiq etməkdədir.\nAgentliyin məqsədi KOB-ların fəaliyyətinin tənzimlənməsində iştirak etmək, bu sahədə beynəlxalq təcrübədə geniş tətbiq olunan və müasir tələblərə cavab verən çevik idarəetmə sisteminin və səmərəli əlaqələndirmə mexanizminin tətbiqi yolu ilə KOB subyektlərinin ölkə iqtisadiyyatında rolunu möhkəmləndirmək, xüsusi çəkisini və rəqabət qabiliyyətini artırmaq, regionlarda sahibkarlığın inkişafına əlverişli şərait yaratmaq, bu sahəyə yerli və xarici investisiyaların cəlb edilməsinə nail olmaqdır.\nAzərbaycanda davamlı iqtisadi inkişafın təmin edilməsi, kiçik və orta biznesin iqtisadiyyatda rolunun artırılması Prezident İlham Əliyevin sosial-iqtisadi inkişaf strategiyasında əsas prioritetlərdəndir. Yeni yaradılmış KOBİA isə kiçik və orta biznesin inkişafı istiqamətində qarşısına qoyulan vəzifənin, tapşırıqların öhdəsindən layiqincə gəlməyə çalışır.


Daşkəsəndə QANLI CİNAYƏT: Dayı bacısı qızını qaçıran gənci... | Qlobal.net\nDaşkəsəndə QANLI CİNAYƏT: Dayı bacısı qızını qaçıran gənci...\nDaşkəsən rayonunda bacısı qızını evlənmək məqsədi ilə qaçıran şəxsi qətlə yetirməkdə təqsirli bilinərək məhkum olunan Qasımov Bahadur Əli oğlu Ali Məhkəməyə müraciət edib.\nQlobal.net xəbər verir ki, onun müraciətinə hakim Şahin Yusifovun sədrliyi ilə baxılacaq.\nİş üzrə məhkəmə baxış iclası mayın 11-nə təyin olunub.\nMəlumat üçün qeyd edək ki, 2018-ci ilin sentyabr ayında Daşkəsən rayonu Almalı kənd sakini Asəf İsayev Şəmkir rayonundan olan qızı qaçırdaraq Daşkəsən şəhərində yaşayan nənəsigilə aparıb. Sonra qızın valideynləri ora gedərək qızı geri qaytarıblar. Asəf İsayev isə onlara qızı yenə qaçırdacağını deyib.\nMəsələyə qızın Şəmkir rayonunun Tatarlı kəndindən olan 39 yaşlı dayısı, Rusiya vətəndaşı Qasımov Bahadur Əli oğlu qarışıb və oğlana onunla görüşüb, söhbət etmək istədiyini bildirib. Onlar görüşüblər, aralarında mübahisə düşüb və nəticədə B.Qasımov onu qətlə yetirib. Bir neçə gündən sonra B.Qasımov Şəmkir rayon Polis şöbəsinə gedərək törətdiyi cinayəti etiraf edib və könüllü şəkildə təslim olub.\nFaktla bağlı Gəncə şəhər Prokurorluğunda cinayət işi açılıb. Sonra Bahadur Qasımovun barəsində toplanan cinayət işi üzrə material baxılması üçün Gəncə Ağır Cinayətlər Məhkəməsinin hakimi Faiq Mahmudovun icraatına verilib və məhkəmənin hökmü ilə Bahadur Qasımov 18 il azadlıqdan məhrum edilib.\nHökmdən narazı qalan tərəflər Gəncə Apelyasiya Məhkəməsinə müraciət edib.\n09 dekabr 2019-cu il tarixdə Gəncə Apellyasiya Məhkəməsinin hakimi, Teyyub Muxtarovun sədrliyi ilə appelyasiya şikayətinə baxılıb və Bahadur Qasımovun cəzası 1 il artırılaraq o, 19 il müddətinə azadlıqdan məhrum edilib.\nAzərbaycanda məşhur müğənni koronavirusa yoluxdu: "Çox ağır..."\nAzərbaycanda ŞƏHİD ANASI İTKİN DÜŞDÜ\nƏhliman Əmiraslanovdan test qiymətlərinə ETİRAZ - "Bunu nə ilə izah etmək olar?"\nBakıda avtobusla minik avtomobili toqquşdu - VİDEO


Radikal ünsürlərin "trol" siyasəti necə ifşa olundu? | Sia.az\nRadikal ünsürlərin "trol" siyasəti necə ifşa olundu?\nCəmiyyət - 18.11.2016 19:47 - Oxunma sayı: 3170\nYaxud Azərbaycan gənclərinin sosial şəbəkələrdə fəallığı Əli Kərimli və onun dəstəsini niyə narahat edir? Son günlər AXCP-nin sədri Əli Kərimli və qondarma "milli şura"nın bəzi üzvləri özlərinin və radikal düşərgəyə xidmət edən media orqanlarının facebook səhifələrində Azərbaycan gənclərini hədəfə alıblar. Əli Kərimli, Gültəkin Hacıbəyli, Cəmil Həsənli və digərləri sosial şəbəkələrdə fəallıq göstərən, radikal müxalifət partiyalarının yarıtmaz fəaliyyətini tənqid edən, Azərbaycanın uğurları haqqında çoxsaylı şərh və statuslar paylaşan gəncləri "trol"lar adlandırır, onların ünvanına təhqirlər də yağdırırlar. Gültəkin Hacıbəylinin "YAP, səhifələrimizə xoş gəldin", "Azadlıq" qəzetinin "Əli Kərimlidən YAP trollarına öldürücü cavab" başlıqlı yazı və paylaşımlarında, Əli Kərimlinin özünün isə 3 statusunda bu mövzuda absurd fikirlər yer almaqla bərabər, həmin paylaşımların şərhlər bölməsində Kərimlinin nəzarətində olan "trol"lar tərəfindən Azərbaycanın sağlam gənclərinin ünvanına böhtan və təhqirlər ifadə olunub. Açıq şəkildə görünür ki, radikallar gənclərin sosial şəbəkələrdəki fəallığından çox dərin narahatlıq keçirirlər. Maraqlı bir sual ortaya çıxır? Uzun müddətdir ki, Azərbaycan gəncləri sosial şəbəkələrdə kifayət qədər fəal olduqları halda, bu, Kərimli və onun dəstəsini niyə indi narahat etməyə başlayıb?\nKərimlinin günəmuzd "trol"ları onu tərk edir\nSirr deyil ki, AXCP sədri real siyasi müstəvidə ardıcıl məğlubiyyətə uğraması və ictimaiyyətin dəstəyindən məhrum olması səbəbindən bütün fəaliyyətini virtual məkana transfer edib. Ona görə də məhz "trollar"ın xidmətlərindən faydalanaraq sosial şəbəkələrdə özünün "piar" kampaniyasını həyata keçirməyə çalışıb. AXCP-nin mətbəxinə bələd olan adamlar mətbuata açıqlamalarında bəyan ediblər ki, təkcə Əli Kərimli və onun müavinlərinin yüzlərlə "saxta profillər"i var. Məsələn, Ə. Kərimlinin sabiq müavini Razi Nurullayev hələ 2 il əvvəl deyirdi ki, AXCP-də partiya funksionerlərinə "facebook"da yüzlərlə saxta profil yaratmaq tapşırılıb: "Bəzilərinin 100-110 saxta profili var idi. "Facebook"da şərtlər sərtləşdirildikdən sonra onların yarısı bağlandı. Amma indi də partiyanın idarə heyətində təmsil olunan şəxslərin 30-40 saxta profili var”". "Yeni Müsavat" qəzetinin baş redaktoru Rauf Arifoğlu da rəhbərlik etdiyi qəzetə qarşı AXCP və Əli Kərimli tərəfindən sosial şəbəkələrdə "qara piar" kampaniyası aparıldığını söyləmişdi. O, Əli Kərimlinin konkret bu tapşırığın icrası üçün kompakt bir qrup yaratdığını, həmin qrupun da "internet hücumları" həyata keçirdiyini açıqlamışdı. Müsavat Partiyasının başqanı Arif Hacılı, Azərbaycan Demokrat Partiyasının sədri Sərdar Cəlaloğlu, Ümid Partiyasının sədri İqbal Ağazadə, "Milli şura"nın keçmiş üzvləri və digərləri də müxtəlif vaxtlarda bununla bağlı şikayətləri dilə gətiriblər. Beləliklə, bir fakt təsdiqini tapır ki, Kərimli və onun ətrafındakı azsaylı qrup həmişə "trol"ların və "saxta profillər"in vasitəsilə bəzən AXCP sədrinin guya ciddi fiqur olması yönündə rəy formalaşdırmağa çalışıb, bəzən də bu üsulla rəqiblərinə qarşı çirkli təbliğat aparmaq həvəsinə düşüb. Hazırda isə vaxtilə Kərimlinin "trol"luğunu edən azsaylı qrup da AXCP sədrinin yaralarına məlhəm olmur. Onlar verilən müxtəlif şirnikləndirici vədlərin, pafoslu bəyanatların real həyatda öz təsdiqini tapmadığını görüb, Kərimlidən üz döndərirlər. Əgər bir neçə ay əvvəl Kərimlinin günəmuzd "trol"larının sayı onlarla ifadə olunurdusa, artıq bu gün onların sayı barmaqla sayılacaq qədər azdır. Azərbaycan dövlətinin və xalqının maraqlarını qoruyan sağlam gənclər ordusunun sıraları isə gündən-günə genişlənir, antimilli ünsürlərin zərərli və zəhərli kampaniyalarına qarşı gənclərin müqaviməti artır. Gənclər Əli Kərimlinin, Gültəkin Hacıbəylinin, Cəmil Həsənlinin, "Azadlıq" qəzetinin, "Azadlıq" radiosunun və "Meydan TV"nin sosial şəbəkələrdəki səhifələrində yazdıqları şərhlərdə Azərbaycanda mövcud olan real inkişaf göstəricilərini, milli maraqlara xidmət edən informasiyaları təbliğ etməklə yanaşı, böhtan və təhrif olunmuş məlumatlara da faktlarla cavab verir, antimilli müxalifətin yarıtmaz fəaliyyətini ifşa edirlər. Bu da Əli Kərimlini, Gültəkin Hacıbəylini, Cəmil Həsənlini və anti-Azərbaycan dairələrin sifarişlərini icra edən digərlərini narahat edir.\nTürkel Kərimli Saakyanın oğlu ilə Azərbaycana qarşı "qara - piar" kampaniyası aparanda vətənpərvər gənclər sosial şəbəkələrdə ölkəmizi təbliğ edirdilər\nDağıdıcı düşərgə üzvlərinin "troll" məsələsində irəli sürdükləri iddiaların çürük olduğunu sübut edən başqa bir fakt ondan ibarətdir ki, Kərimlinin dəstəsinin diqqətini indi çəkən gənclər, əslində, həmişə sosial şəbəkələrdə Azərbaycan dövlətinin və xalqının maraqlarını ləyaqətlə qoruyub, ölkəmizin uğurlarının təbliğində, tarix və mədəniyyətimizin tanıtımında fəal şəkildə iştirak edib, bu virtual meydandan məhz dövlətimizin müdafiəsi naminə uğurla faydalanıblar. Hələ ötən il keçirilən Avropa Oyunları ərəfəsində, həmçinin mühüm beynəlxalq forum və konfranslar, ölkəmiz üçün əhəmiyyət kəsb edən digər tədbirlər zamanı da bu gənclər ordusunun yüksək fəallığı sayəsində Azərbaycanın təbliğinə xidmət edən səhifələr, "həştəqlər" dünyada ən çox müraciət olunan və ən geniş təbliğ olunan səhifə və "həştəqlər" sırasında ilk onluqda qərarlaşıb. Azərbaycan gənclərinin Xocalı soyqırımı, Dağlıq Qarabağ münaqişəsi ilə bağlı paylaşımları beynəlxalq ictimaiyyətin də diqqətini çəkib Gənclərimizin bu fəallığından Kərimlinin xəbərsiz olmasını, bunu yeni cəmiyyətə bir situasiya kimi təqdim etməyə çalışmasını da başa düşürük. Çünki Azərbaycan gəncləri məhz bu səmərəli fəaliyyətlə məşğul olduğu vaxtlarda AXCP sədrinin oğlu Türkel Kərimli ABŞ-da Azərbaycanın işğal edilmiş torpaqlarında yaradılmış separatçı rejimin rəhbəri Bako Saakyanın oğlu ilə çiyin-çiyinə anti-Azərbaycan təbliğatı aparır, Kərimlinin xaricdəki manqurt gəncləri Avropanın müxtəlif şəhərlərində erməni diasporu üzvlərinin iştirakı və maliyyə dəstəyi ilə ölkəmizlə bağlı təxribat xarakterli tədbirlərdə "əziz qonaq" kimi iştirak edir, hədyanlar, şər-böhtanlar yağdırırdılar. Yəqin ki, Kərimlinin başı onda bu cür zərərli işləri koordinasiya etməyə qarışdığı üçün o, Azərbaycan gənclərinin sosial şəbəkələrdə nə ilə məşğul olduqlarını bilməyib ki, bu gün sözügedən sayıqlamaları ilə gündəmdə qalmağa çalışır.\nBeləliklə, sadalananlar fonunda belə bir qənaət hasil olur ki, siyasi mübarizənin bütün platformalarında məğlub olan Əli Kərimli, onun faktiki nəzarətində olan "Milli şura" üzvləri və digər dağıdıcılar artıq sosial şəbəkələrdə də Azərbaycanın sağlam gəncləri qarşısında öz "dərslərini alırlar". Xalqın imtina etdiyi, Azərbaycan siyasi palitrasının autsayderi hesab olunan bu dəstə sosial şəbəkələrdə də məğlub olurlar. Buna görə də gənclərin tənqidləri qarşısında dözümsüzlük nümayiş etdirərək şərhləri silir, şəbəkə istifadəçilərini bloklayırlar. Kərimli və ətrafındakılar artıq uduzan tərəf olmaqdan yorulub və fəal gənclərə qarşı hikkələrinin səbəblərindən biri də budur.


Azərbaycanda biznes-ledinin qətlinin TƏFƏRRÜATI/VİDEO\nKürdəmirdə iş adamını evindəcə həyatdan ediblər. 61 yaşlı qadını öldürən şəxs artıq saxlanılıb.\nANS TV-nin məlumatına görə, Kürdəmir rayonunda qətl törədilib. Rayonun Heydər Əliyev prospektində fərdi yaşayış evində baş vermiş hadisə zamanı 61 yaşlı Hacıəliyeva Sahibə Məhəmməd qızı 25 yaşlı İsrafilov Şaiq Şahin oğlu tərəfindən bıçaqlanaraq öldürülüb.\nHadisənin mübahisə zəminində törədildiyi bildirilir. Qətlə yetirilən Sahibə Hacıəliyeva Kürdəmirdə, eləcə də bölgədə tanınmış biznesmenlərdən olub. Hacı Sahibə adı ilə tanınan iş adamı şəxsi yanacaqdoldurma məntəqəsinə və xeyli digər obyektlərə sahiblik edirmiş.\nMəlumata görə, bir müddət əvvəl rayon mərkəzində Sahibə Hacıəliyevaya məxsus yanacaqdoldurma məntəqəsinin yaxınlığında başqa iş adamı yanacaqdoldurma məntəqəsi açıb.\nBundan sonra Hacıəliyevanın obyektinin gəliri xeyli azalıb. Bir neçə gün əvvəl isə mərhum qadın Şaiq İsrafilovun atası Şahin İsrafilovun işlədiyi restorana gələrək onları müştərilərini başqa yanacaqdoldurma məntəqələrinə istiqamətləndirməkdə ittiham edib.\nMübahisə münaqişəyə çevrilsə də, Şahin İsrafilov oğlu Şaiqi sakitləşdirib və 61 yaşlı qadının sözlərinə əhəmiyyət verməməyə çağırıb. Lakin Şaiq İsrafilovun əsəbi soyumayıb və o, qadının yaşadığı evə gələrək onu bıçaqlayıb.\nŞaiq İsrafilov rayon polisi tərəfindən saxlanılıb. Qətlin təfərrüatlarını Kürdəmir Prokurorluğu araşdırır.


Prezident Buş Amerika müsəlmanlarını Ağ Evdə iftar yeməyinə dəvət edib\nABŞ prezidenti Corc Buş dünən axşam Ramazan iftarının açılışı ilə əlaqədar müsəlman liderləri Ağ Evə dəvət etmişdi. Müsəlman amerikalıların prezident tərəfindən Ağ Evə iftar yeməyinə dəvət edilməsi artıq ənənəvi hal alıb. Əvvəllər dəvət olunanların siyahısına yüksək vəzifəli din xadilməri və müsəlman ölkələrinin Amerikadakı səfirləri salınardı. Bu il isə Ağ Evin ziyafət salonunda sup, balıq və armud suflesi qoyulan masa arxasında ictimai xidmətlərdə çalışan insanları da görmək olardı.\nCənab Buş öz çıxışında demişdir: “Bizimlə burada Nyu Yorkun polis zabitləri və sentyabrın 11-i hadisələrində öz həyatlarını təhlükə altına qoyaraq, başqalarının həyatlarını xilas edən təcili yardım işçiləri, hərbi həkimlər, hərbi dəniz donanmasının nümayəndələri, xarici nümayəndəliklərin üzvləri, Əfqanıstan və İraqda xidmət göstərən hərbi veteranlar iştirak edir.”\nPrezident Buş bu insanların Amerikanın daha yaxşı və daha güclü dövlət olmasında xidmətlərini yüksək qiymətləndirmişdir. Prezident eləcə də, Amerika ilə birlikdə terrorizmə qarşı mübarizəyə qoşulan müsəlman ölkələrinə minnətdarlığını bildirmiş və onlardan bir neçəsinin iftar yeməyində iştirak etdiyini vurğulamışdır.\nQeyd edək ki, bu, prezident Buş tərəfindən ev sahibliyi edilən altıncı iftar yeməyi idi. İlk iftar yeməyi 2001-ci il sentyabr syının 11-i terror aksiyalarından sonra təşkil edilmişdi. Bunun məqsədi Amerika müsəlmanlarının göstərdikləri yardımlara təşəkkür mahiyyəti daşıyırdı.


Tahir Həsənov » www.vetendas.az\nMirsəfa Mirəşrəfbəyli Yaşar Sadıqov Kazım Məmmədov Vüsal Şahkərimov Atəş Aslanov Hüseyn Abbasov Əliyar Əliyev İlqar Mirzəyev Devran Nayıbov Əmrah Rəcəbov Hikmət Nəzərli Mirzə Quliyev Ceyhun Həsənov Səbuhi Hüseynli Arif Abbaslı\nPosted in Milli Qəhrəman, Şəhid 2 Bəyənmə 135 Baxış\n22 fevral 1970-ci ildə Bakı şəhərinidə doğulmuşdur. 1987-ci ildə Nəsimi rayon 23 saylı orta məktəbi bitirmişdir. 1988-ci ildə hərbi xidmətə çağırılmış 1990-cı ildə xidmətini başa vurmuşdur. 1990-cı il Bakı Dövlət Universitetinin tarix fakültəsinə daxil olmuşdur. Ermənilər tarixi Azərbaycan torpaqlarına hücum etdiyi zaman ailənin tək uşağı olmasına baxmayaraq ikinci kursda təhsilini yarıda qoyur və könüllü olaraq vətənin müdafiəsinə qalxır.\nTahir əsgərlikdə olarkən desant olduğu üçün onu kəşfiyyat qrupuna komandir təyin edirlər. Tahir Həsənov Ağdərə, Başkənd, Meşəli, Çıldıran əməliyyatlarında qəhrəmancasına vuruşmuşdur. 1992-ci il 2 sentyabr tarixdə Çıldıran yüksəkliyindən uğurlu əməliyyatdan dönən kəşfiyyatçılar erməni silahlıları ilə döyüşə girirlər erməni faşistlərinin onları əsir götürmək niyyəti baş tutmur Tahir son anda özünü qumbara ilə partladaraq özü ilə bərabər neçə-neçə erməni quldurunu məhv edir. 1992-ci il, 29 sentyabr tarixində bədəni Bakıya gətirilərək, Şəhidlər xiyabanında dəfn olunub.\nTəhsil aldığı 23 saylı orta məktəb qəhrəmanımızın adını daşıyır.


Proqramlaşdırma Kursları İlə Karyeranızda İrəliləyin - Lumos\nProqramlaşdırma Kursları İlə İrəli\nLumos > Blog > Data visualization > Proqramlaşdırma Kursları İlə İrəli\nProqramlaşdırma proqramların (proqramın) yaradılması prosesidir. Bunun üçün proqramçılar mənbə kodlarını proqramlaşdırma dillərindən birində yazırlar. Proqramlaşdırma kursları proqram dillərinin özünəməxsus formada öyrədilmə mexanizmidir.\n300-dən çox proqramlaşdırma dili və onlarla proqramlaşdırma kursu var, lakin uğurlu karyera üçün ən populyar on proqramlaşdırma dilini seçə bilərsiniz. Əvvəlcə çalışacağınız sahəyə qərar vermək və yalnız bundan sonra dil seçiminə başlamaq daha doğru olardı.\nBir çox proqramlaşdırma kursları var və hər birinin öz tapşırıqları və əhatə dairəsi var.\nİT səhəsində hər biri özünə məxsus dillərdən istifadə edən bir neçə istiqamət var. Proqramlaşdırma kursunda tədris edilən artan mürəkkəblik üçün əsas istiqamətləri sadalayaq:\nMobil inkişaf. Populyar dillər: Java, Swift.\nMasaüstü kompüterlər üçün oyun və proqramların hazırlanması. Populyar dillər: C ++, C #, C.\nBig Data, maşın öyrənmə. Populyar dillər: Python, R, Scala.\nYeni başlayanlar üçün ən yaxşı dillərdən biri Python’dur. Bu məşhur ümumi təyinatlı dil qısa və sintaksis sadəliyi ilə yaxşıdır; Azərbaycanda və dünyada İT şirkətlərində fəal şəkildə istifadə olunur.\nOna görə də proqramlaşdırma kurslarında aktiv istifadə olunur. Python ümumi bir dildir. Fərqli istiqamətlərdə tətbiqetmələrə malikdir: veb inkişafı (məsələn, Django və Bottle), masa üstü qrafik istifadəçi interfeysləri üçün elmi və riyazi hesablama (Orange, SymPy, NumPy) (Pygame, Panda3D).\nDilin sintaksisi sadədir və kodun uzunluğu nisbətən qısadır. Python-da işləmək çox əyləncəlidir, çünki mürəkkəb sintaksis üzərində dayanmaqdansa, bir problemi həll etməyə imkan verir.\nPythonun bir neçə üstünlüyü var:\ndilin yüksək populyarlığı və çox sayda layihədə istifadə;\nnisbətən sadə, eyni zamanda ciddi sintaksis;\nbir çox mövcud inkişaf mühiti, xidmətləri və çərçivələri;\ndilin standart kitabxanasındakı elektron poçt, İnternet protokolları, verilənlər bazaları və digər vasitələrlə işləmə vasitələri;\nəmək bazarında Python inkişaf etdiricilərinə olan tələb.\nDigər populyar dillər Java və C-dir. Xüsusilə yeni başlayanlar üçün daha çətindir, ancaq bunlara yiyələnmək nə etdiyinizi və proqramınızla nə baş verdiyini daha yaxşı başa düşmək imkanı verir.\nBu gün Java dili ən geniş yayılmış və populyar proqramlaşdırma dillərindən biridir.\nProqramlaşdırma dili kimi Java dilinin əsas xüsusiyyəti kodunun əvvəlcə platformadan müstəqil bir bayt koduna çevrilməsidir və sonra bu bayt kod JVM (Java Virtual Machine) tərəfindən icra olunur. Bu baxımdan, Java, dərhal tərcüməçi tərəfindən icra olunan PHP və ya Perl kimi standart şərh olunan dillərdən fərqlənir.\nJava-nın digər bir əsas xüsusiyyəti də avtomatik zibil yığmağı dəstəkləməsidir. Bu o deməkdir ki, əvvəllər istifadə olunan obyektlərdən yaddaşın əl ilə boşaldılmasına ehtiyac yoxdur, çünki C ++ da olduğu kimi, zibil toplayıcısı bunu sizin üçün avtomatik olaraq edəcəkdir.\nDigər proqramlaşdırma dillərinin istifadəsi fəaliyyətin məqsədindən asılıdır. Məsələn, PHP, Java, ruby server tərəfində olan dillər kimi populyardır. Müştəri dillərindən Java Script ən perspektivlidir. Mürəkkəb yüksək yüklü layihələr hazırlamaq üçün C ++ tələb olunur. Oyunlar eyni dildə yazılmışdır. Digər perspektivli sahə mobil cihazlar üçün tətbiqetmələrin hazırlanmasıdır. Burada Java, Objective-C, Swift istifadə edirlər. Hər hansı bir təcrübəli proqramçı bir neçə dil bilir, ancaq iş yerində yalnız onlardan birində kod yazır.\nProqramçıları sıfırdan hazırlayan təlimçilərlə məsafəli və üzbəüz proqramlaşdırma kursları son illərdə inanılmaz dərəcədə populyarlaşır. Bu format daxilində tək başına çox çalışmalısınız.\nLumos, həm proqramlaşdırma sahəsində ilk addımlarını atanlar, həm də peşəkar biliklərini inkişaf etdirmək istəyənlər və karyerasında irəliləmək istəyənkər üçün nəzərdə tutulmuş kompüter kursları – Azərbaycanda proqramlaşdırma kursları bölməsini təqdim edir. Proqramçılar kurslarında iştirak edən dinləyicilər proqramlaşdırmanın əsasları, Java, Python və s. Proqramlaşdırma dillərinin xüsusiyyətləri ilə tanış olacaqlar.\nTags: proqramlasdirma kurslariproqramlaşdırma kurslarıproqramlaşdırma kursu\nProqramlaşdırma Kursları İlə İrəli Sentyabr 17, 2021\nİT (İnformasiya Texnologiyaları) Kursları İyul 17, 2021\nData Science vs Artificial Intelligence – Eliminate your Doubts Aprel 29, 2021\nBenefits Of Having A One-On-One Mentor In Data Science Aprel 29, 2021\nİnformasiya texnologiyaları kursları\n55 Khojali Avenue, AGA Business Center, 12th floor, Baku, Azerbaijan.\n+994 12 310 35 37\n+994 55 488 25 65\n© 2020 Lumos. All rights reserved.


QARABAĞ: BƏRDƏ - AĞDAM- ŞUŞA - KƏLBƏCƏR\nAzərbaycanın ürəyi sayılan QƏDİM QARABAĞ diyarı bu ölkəyə neçə-neçə istedadlı övladlar bəxş etmişdir. Qarabağ deyəndə təkcə unikal təbiətə malik olan bir bölgə, ölkənin təbii abidələri siyahısına daxil edilmiş landşaftlar deyil, həm də istedadlı şairlər, yazıçılar, musiqiçilər, xanəndələr (milli musiqinin bir istiqaməti olan muğam ifaçıları) nəzərdə tutulur. Qarabağ - Azərbaycan musiqisinin beşiyidir. Bu qədim diyarın təbiəti və təbii ehtiyatları heç kəsi laqeyid qoymur. Bəlkə də ona görədir ki, indi bu gözəl diyar işğal altındadır…\nBərdə rayonu Qarabağ düzənliyinin mərkəzində Kür-Araz ovalığının şimal-şərq hissəsində, Tərtərçayın sahilində yerləşir. Xaçın çayı da bu rayonun ərazisindən keçir. Kür çayı isə rayonun sərhəddi boyunca axır. Yuxarı Qarabağ kanalı burada tikilmişdir. Bərdə - Tərtər yolu boyunca iki gözəl göl, Bərdənin yaxınlığında isə daha bir göl (Ağalı gölü) var.\nRayonun meşələrinin sahəsi 6856 kv. m-dir. Burada çoxlu nadir ağac növləri, həmçinin palıd, vələs, qarağac, qoz və çinar ağacları bitir. Yerli fauna canavar, tulkü, çaqqal, qaban, dovşan, qırqovul, qaz, turac və digər heyvan və quş növləri ilə təmsil olunmuşdur. Burada heyvan və balıq ovu ilə məşğul olmaq mümkündür.\nRayonun təbii şəraiti burada bostan bitkiləri becərməyə, taxılçılıq və pambıqçılıqla məşğul olmağa imkan verir.\nSovet İttifaqı dağılana qədər Bərdə ümumittifaq sağlamlıq ocaqlarından biri idi. Bu diyarda müalicəvi əhəmiyyətli mineral su bulaqları çox olduğuna görə bura çox populyar kurort idi. Mineral bulaqlardan ən məşhuru Bərdə şəhərindən 3 km aralıda yerləşən İstisu və Muğanlı kəndinin yaxınlığındakı bulaqdır.\nRayonun inzibati mərkəzi olan Bərdə şəhəri Bakıdan 314 km məsafədə yerləşir. Azərbaycanın qərbində yerləşən Bərdə ərəb yazılı mənbələrində (İBN HOVQAL) "ARRAN ŞƏHƏRLƏRİNİN ANASI" adlandırılmışdır. Vaxtilə bu şəhər böyük İpək Yolunun üzərində yerləşən əsas məntəqələrdən biri olmuşdur. Ətraf regionlarda yaşayan xalqlar hələ 2000 il bundan əvvəl Bərdə barədə bilirdilər. Hətta belə bir rəvayət vardır ki, Bərdənin təməlini qoyan Makedonyalı İsgəndər olmuşdur. Balazuni və Qəzvini kimi qədim müəlliflər öz əsərlərində bu rəvayətə istinad etmişlər. Eramızın VI əsrindən etibarən Bərdə Qafqaz Albaniyasının paytaxtı olmuşdur.\nArxeoloji ekspedisiyalar zamanı müasir Bərdənin yaxınlığında qədim şəhər xarabalıqları aşkar edilmişdir. Burada şəhər mədəniyyətini, ticarətin və sənətkarlığın yüksək inkişaf etməsini təsdiqləyən çox zəngin material tapılmışdır. Onlar qədim Bərdədə zərgərlik, dəmirçilik, duluzçuluq, ipəkçilik, ağac emalı və xalça toxuma kimi xalq sənətlərinin yüksək səviyyədə olmasını söyləməyə imkan verir.\nBu şəhərin inkişaf etmiş infrostrukturu olmuşdur. Belə ki, arxeloloqlar yeraltı su komunikasiyalırı və kanalizasiya qalıqları aşkar etmilər. Onların tikilməsində keramik borulardan istifadə edilirmiş. İnşaat işlərində qırmızı kərpicdən istifaldə edilirdi. Qədim şəhərin meydanlarına daş döşənlimdir. Buradakı sikkəxanada metal pul zərb edilirdi. Aşkar edilmiş tapıntılar onu göstərir ki, Bərdə şəhəri Azərbaycanın və bütün yaxın şərqin ətraf şəhərləri ilə sıx əlaqə saxlamışdır. Burada bizim eradan əvəl ikinci minillikdən başlamış orta əsrlərin sronuna qədər böyük bir dövrü əhatə edin maddi mədəniyyət əşyalırı tapılmışdır.\nBir sıra memarlıq abidələri zəmanəmizə qədər salamat qalmışdır. Tərtər çayı üzərindən salınmış məşhur körpü (VII-XI əsrlər), "Axsadan baba", "Güloğlular" məqbərələri ("Güloğlular " məqbərəsində məşhur alim Bəhmən Mirzə Qacar dəfn edilmişdir) Əyyub Əl Hafizin oğlu usta Əhməd tərəfindən ucaldılmışdır. "İmamzadə" deyilən məqbərədə isə alimlərin fikrincə Şeyx İbrahim dəfn edilmişdir. Çiy kərpicdən tikilmiş kvadrat formalı qala da salamat qalmışdır.\n552-ci ildə Bərdə şəhəri Alban dövlətinin paytaxtı kimi Alban xristian kilsəsinin dini mərkəzinə çevrilmişdir. Xristianlığı Qafqaz Albaniyasına gətirən Suriyalı missionerlər olmuşlar.\nLakin VII əsrin birinci yarısından etibarən Bərdə xəzər tayfaları ilə ərəblər arasında gedən müharibələrin meydanına çevrilir. Xəlifə Müaviyyənin hakimiyyətdə olduğu dövrdə (661-680-ci illər) Bərdə bərpa olunur, şəhərin ətrafında qala divarlar ucaldılır. Ərəblər xəzərlərin hücumlarından müdafiə olunmaq üçün burada öz qarnizonlarını yekrləşdirmişdilər. O dövrdə Bərdə əhalisinin sayı 100 min nəfərə çıtırdı - bu, həmin vaxtlar üçün böyük rəqəmdir. Buna görə də ərəb müəllifi Müqəddəsi Bərdəni "Bu regionun Bağdadı" adlandırmışdır.\nXilafətin süqutundan sonra demək olar ki, X əsrin axırlarına qədər Bərdə Salarilər dövlətinin tərkibinə daxil olmuşdur. Bərdənin tarixində maraqlı bir hadisə qeydə alınmışdır. 944-cü ildə Kiyev knyazlığından bütün şəhərlərə və kəndlərə üz tutub qarşısına çıxan hər şeyi talan edən vikinqlər Kür çayı boyunca gəmilərlə şimala tərəf gəlirdi. Əldə olan qeydlərə inansaq, vikinqlərin dəstəsi 30 mindən 50 minə qədər adamdan ibarət olmuşdur. Onlar bir müddət Bərdəni ələ keçirməyə nail olmuş, lakin bir neçə aydan sonra naməlum xəstəliklər üzündən qırılmağa başlamış və vuruşmadan şəhəri tərk edib getmişdirlər.\nBərdəyə ən çox ziyan vuran monqol basqınları omuşdur. Teymurun (XV əsr) hücumu dövründə Bərdə çox güclü dağıntılara məruz qalmışdır. 1736-cı ildən iran şahı Nadir bu şəhəri viran edindən sonra Bərdə özünə gələ bilmədi. Şəhərdə tənəzzül yarandı və XVIII əsrin axırlarında o, Qarabağ xanlığının tərkibində kiçik bir yaşayış məntəqəsinə çevrildi.\nƏvvəllər Bərdə bir-birindən dəqiq ayrılan iki hissədən ibarət idi. Ətrafına qala bivarı çəkilmiş Şəhristan adlanan mərkəzi hissə və sənətkarların, tacirlərin yaşadığı məhəllələrdən ibarət olan Rabat. Buradakı məhəllələrdə dəmirçilər (hazırda həmin ərazidə Qara Dəmirçilər kəndi salınmışdır), toxucular, duluzçular, bənnalar, ağac və daş üzərində oyma işləri görən sənətkarlar, dabbaqlar yaşayırdı. Sənətkarlar gözəl parçalar, silahlar, keramika və şüşədən qablar, adi və qiymətli metallardan bəzək əşyaları hazırlayırdılar. Azərbaycanlı sənətkarların yaratdığı məşhur Qarabağ qrupuna aid xovlu və xovsuz xalçalar əsasən Bərdədə toxunurdu. Bura əsl sənətkarlar şəhəri idi. Böyük Azərbaycan şairi Nizami Gəncəvi özünün "İsgəndərnamə" poemasında Bərdənin gözəlliklərini vəsf etmişdir.\nBərdənin şöhrətini dünyaya yayan adamlar arasında XIV əsrdə yaşamış məşhur siyasi xadim Bərdəli Qazı Məhyəddin, mütərəqqi hüquqşünas və alim Bərdəli Məhəmməd ibn Abdulla Abubəkr (961-ci ildə vəfat etmişdir) xüsusi qeyd edilməlidir. Şərqin adlı sanlı alimlərinin çoxu ilə tanış olan bu şəxs "razı olmayanlara cavab" adlı kitab yazmışdır (müsəlman hüququ əsasında). Bu alimin əsərləri onun demokratik və mütərəqqi təfəkkürə malik bir şəxs olmasını göstərir.\nAğdam rayonunun ərazisində qədim memarlıq abidələri çoxdur. Şahbulaq kəndindəki karvansara (XVIII əsr), Xanoğlan məqbərəsi (XVII əsr), məscid (XVII əsr), Pənahəli xanın sarayı və məqbərəsi, Xaçıntürbətli kəndindəki "Qutlu Musa oğlu" məqbərəsi (XIV əsr), Papravənd kəndindəki iki məqbərə və bir məscid, Boz dağın şimal ətəklərində Çapılmış mağar məbədi, Qafqaz Almaniyası xristian dövrünə aid məbədlər bu qəbildəndir.\nAğdam rayonunun inzibati mərkəzi olan Ağdam şəhəri Bakıdan 362 km məsafədə yerləşir. Ağdam da Qarabağ düzənliyində yerləşən ən iri şəhərlərdən biri olmuşdur. Türk qəbilələri düşmənlərdən müdafiə olunmaq üçün çox vaxt düzənlik yerlərdə kiçik qalalar tikirdilər. "Ağdam" sözünün qədim türk dilində mənası "kiçik qala" olmuşdur.\nBakıdan 373 km məsafədə yerləşən Şuşa şəhərinin bu cür adlanması bu yerlərin təmiz və saf havası ilə bağlıdır. "Şuşa" sözü "şüşə" sözü ilə assosiasiya edilir (adətən azərbaycanlılar təmiz havanı şəffaf şüşə ilə müqayisə edirlər). Ölkəmizin ən gözəl şəhərlərindən biri olan Şuşa İSA BULAĞI, TURŞ SU, SƏKİNƏ BULAĞI, SOYUQ BULAQ, YÜZ BULAQ, QIRX BULAQ, ÇARIQ BULAQ və başqa unikal bulaqları ilə də məşhurdur.\nŞuşa şəhərinin yaranması və sonrakı dövrdə tərəqqisi Qarabağ xanlığının gücünün-qüdrətinin artması ilə əlaqədardır. Şuşanı iki tərəfdən əhatə edən, vaxtilə çox əzəmətli olmuş qala divarları hələ də salamat qalmışdır. Bu şəhərin əsasını qoyan isə Qarabağ hökmdarı Pənahəli xan olmuşdur. Pənahəli xan burada qala tikdirmiş və onu Pənahabad adlandırmışdır (1756-1757-ci illər). Sonradan yaxınlıqdakı Şuşa adlı kiçik kəndin adı bu şəhərə verilmişdir. Pənahəli xan bu bölgədə Bayat və Şahbulaq qalalarını da tikdirmiş, Əsgəran qalasını möhkəmlətmişdir.\nUca dağlar qoynunda yerləşən bu gözəl şəhər buraya gələn səyyahları özünə məftun edirdi. Rus rəssamı V.Vereşşagin Şuşa barədə belə yazmışdır: "Onun evləri düzgün formalı qəşəng və hündürdür, çoxsaylı qəşəng pəncərələrdən evlərə işıq düşür. Şəhər qayalar üzərində yerləşir və elə həmin qayalardan çıxarılan daşlardan tikilmişdir. Bütün küçələrə enli plitələr döşənmiş, evlərin damları tirlərdən düzəldilmişdir".\nŞuşanın məhəllələrində daş sütunlarla diqqəti cəlb edən üstü örtülü qalereyalar vardır. Bazar meydanları kifayət qədər geniş idi. Şəhərin əsas MEYDANINDA isə sıra ilə tikilmiş ticarət köşkləri, iki mərtəbəli karvansara və qoşa minarəli cümə məscidi vardır.\nŞəhərin kənarında dərin Daşaltı dərəsinin yaxınlığında yerləşən Cıdır düzü xüsusilə məşhurdur. Cıdır düzündən bir qədər aşağıda qırx pilləkan deyilən dik pilləli yol Daşaltı çayına aparır. Əsrarəngiz "Xəzinə qala" mağarası da orada yerləşirdi. Şuşaya gələn qonaqların hamısı burada olurdu.\nŞuşanı məşhurlaşdıran qədim memarlıq və incəsənət abidələrinin hamısını sadalamaqla qurtarmaz. Burada təkcə rəsmən qeydə alınmış 170 memarlıq abidəsi və 160 incəsənət abidəsi vardır. Şairə Xurşudbanu Natəvanın, artilleriya generalı, Port-Artur qalasının qəhrəmancasına müdafiəsinin iştirakçısı olmış Mehmandarovun, dahi bəstəkar Üzeyir Hacıbəyovun, görkəmli müğənni Bülbülün, şair və rəssam Mir Möhsün Nəvvabın, ev - muzeyləri, İbrahim xanın və onun qızı Qara Böyükxanımın qəsrləri, "Gəncə darvazaları", qala divarı və s.\nŞuşanı "Şərqin konservatoriyası adlandırırlar" - bu şəhər Azərbaycanın bir sıra görkəmli müğənnilərinin musiqiçilərinin, böyük bəstəkarların və drijorların vətənidir: CABBAR QARYAĞDI OĞLU, QURBAN PİRİMOV, BÜLBÜL, SEYİD ŞUŞİNSKİ, XAN ŞUŞİNSKİ, RƏŞİD BEHBUDOV, ÜZEYİR HACIBƏYOV, NİYAZİ, FİKRƏT ƏMİROV, SÜLEYMAN ƏLƏSGƏROV əslən şuşalıdır.\nTanınmış yazıçılar SÜLYEMAN SANİ AXUNDOV, ƏBDÜRƏHİMBƏY HAQVERDİYEV, NƏCƏF BƏY VƏZİROV, şairə XURŞUDBANU NATƏVAN, şair QASIM BƏY ZAKİR, rəssam TOĞRUL NƏRİMANBƏYOV, heykəltaraş CƏLAL QARYAĞDI və başqaları bu şəhərdə doğulmuşdur.\nŞuşadan bir qədər aralıda yerləşən Xankəndi şəhərinin adına ilk dəfə IX əsrə aid yazılı mənbələrdə rast gəlmək olar. Əsası türk qəbilələri tərəfindən qoyulmuş bu şəhər əvvəlcə Vərəndə adlanırdı. XVIII əsrin axırlarında Pənahəli xanın oğlu Mehdiqulu xan həmin yerdə böyük bir yaşayış məntəqəsi salmış və onu Xankəndi adlandıraraq öz arvadı Pərican bəyimə hədiyyə etmişdir. 1923-cü ildə Xankəndi şəhərinin adı dəyişdirilərək Stepanakert adlandırılmış, SSRİ dağılandan sonra Azərbaycan müstəqillik əldə edəndə şəhərin tarixi adı ona qaytarılmışdır.\nKəlbəcər rayonu Kiçik Qafqaz dağlarının ətəklərində yerəşir. Rayonun inzibati mərkəzi Kəlbəcər şəhərinin adının mənası "hündür aşırım", "yüksək ərazi" deməkdir. Kəlbəcər şəhərinin Bakıdan məsafəsi 445 km-dır.\nBu diyar özünün mineral, o cümlədən termal suları ilə məşhurdur. Ən məşhur mineral su olan İstisu bulağı ətrafında salınmış kurort da İstisu adlanır. TƏRTƏR çayıtın sahillərində, dəniz səviyyəsindən 2000-2400 m yüksəklikdə yerləşən bulaqlar (burada 31 bulaq var) da öz şəfaverici xassəsi ilə İstisudan o qədər də geri qalmır. Bu mineral suların kimyəvi tərkibi dünya şöhrətli KARLOVI VARI (Çexiya) suyunun tərkibi ilə demək olar ki, eynidir, bəzi göstəricilərə görə hətta ondan da üstündür.\nQeyd etmək lazımdır ki, Ermənistan tərəfindən işğal edilmiş Dağlıq Qarabağ və ətraf rayonların təbii landşaftı, tarixi-memarlıq abidələri, tranzit-kommunikasiya şəbəkəsi ermənilər tərəfindən dağıdılmış, bir sözlə regionun turizm infrastrukturu təmamiylə məhv edilmişdir.


Türk əsgəri Suriyada: terrora ağır zərbəyə beynəlxalq dəstək | Xalq Qəzeti\n29.08.2016 09:44 | Oxunma sayı: 812\nBu hadisə dünya KİV-də mühüm hal kimi qiymətləndirilir. Ekspertlər məsələnin geosiyasi aspekti üzərində geniş dayanırlar. Belə anlaşılır ki, böyük dövlətlər Türkiyənin Suriyaya hərbi qüvvə göndərməsinə loyal yanaşıblar. Rusiya KİV-nin yaydığı informasiyaya görə, Ankara ABŞ, Rusiya və İranı həmin əməliyyatla bağlı vaxtında məlumatlandırıb. Hətta hərbi əməliyyatların vaxtını da müəyyənləşdirib--15 gün.\nRusiyalı müəllifin fikrincə, "hər bir halda, Türkiyənin regionda siyasətinin dəyişməsi göz qabağındadır. Ankara Moskva və Vaşinqtonla yeni təmas nöqtələri arayır. Ola bilsin ki, Cerablusdakı əməliyyatın inkişafı gedişində Suriya böhranının tənzimlənməsində yeni qüvvələr nisbətinin necə olacağını demək mümkün olacaq".\nOnu da vurğulayaq ki, Qərb ekspertləri də təqribən eyni mövqedədirlər. Deməli, Türkiyə addım atmazdan əvvəl onun məzmunu və məqsədini lazım bildiyi dairələrə kifayət qədər dəqiq anladıb. Amerika, Rusiya, Fransa, Almaniya, İran kimi dövlətlərdən verilən bəyanatlar, ifadə edilən fikirlər bunu təsdiqləyir. Bununla Türkiyənin müasir dövrün qabaqcıl hərbi və informasiya üsullarından istifadə edərək davrandığı nəticəsini çıxarmaq olar. Bu məqam olduqca böyük əhəmiyyət kəsb edir.\nBaş nazir Binəli Yıldırım bir neçə telekanala verdiyi müsahibədə bu sözlərin arxasında konkret faktların dayandığını qeyd edib.\nƏlavə olaraq, Vaşinqton kürd radikal qruplarının Fərat çayının şərqinə çəkiləcəyinə təminat verib. Dövlət katibi Con Kerri bundan cəmi bir gün sonra bildirib ki, PYD-YPG gücləri söz verildiyi mövqeyə çəkilməyə başlayıblar. Bunu o, Türkiyənin xarici işlər naziri Mövlud Çavuşoğlu ilə telefon danışığında bildirib.\nBütün hallarda belə təəssürat yaranır ki, Vaşinqton Türkiyə məsələsinə son dərəcə həssaslıqla yanaşmağa başlayıb. Bu ölkənin Qərbin təhlükəsizliyi üçün ciddi rol oynadığı etiraf edilir. NATO-dan onun çıxarılması mümkün deyildir. Əksinə, o da hiss olunur ki, Aİ-nin böyük dövlətləri Ankaraya dəstəyi gücləndiriblər. Cerablusa müdaxiləni Paris "məmnunluqla qarşılayırıq", – deyə qiymətləndirib, Berlin isə "bu, Türkiyənin təbii haqqıdır", söyləyib. Rusiya güclü dəstək verməsə də, ciddi etiraz da etməyib. Kreml proseslərin sülhə aparmasını arzuladığını ifadə edib. Bəşər Əsəd məsələsinə görə isə ümumi vəziyyəti qayğıverici adlandırıb.\nBunlarla yanaşı, Dəməşqin reaksiyası maraqla gözlənilirdi. B.Əsəd iqtidarı Türkiyənin bu hərəkətini tənqid edib, Suriya ərazisinin işğalı adlandırıb. Ancaq ekspertlər sual verirlər ki, Suriyada indi bir neçə ölkənin xüsusi təyinatlıları vardır. Onda belə çıxır ki, bu ölkədə "işğal"la suverenliyin sərhədi itib. Yalnız sabitlik yaranandan sonra kimin-kim olduğu bilinər.\nBütün bunlar Yaxın Şərqdə geosiyasi mənzərənin yenidən dəyişməkdə olduğunu göstərir. Konkret olaraq, Türkiyə öz iradəsini ortaya qoyaraq özünün təhlükəsizliyini təmin etmək istiqamətində cəsarətli addım atmağa hazır olduğunu nümayiş etdirir. Lakin problemin başqa yönlərini də unutmaq olmaz. Məsələ ondan ibarətdir ki, Suriya, doğrudan da, bir bataqlıqdır. Buraya daxil olan necə çıxacağını yaxşı düşünməlidir. ABŞ hələ də Suriyanı tərk edə bilmir. Fransa əsgərlərini buraya göndərməyin ağır bədəlini ödəyir. Bütövlükdə Avropa ölkələri Suriya böhranının yaratdığı miqrasiya probleminin həllində aciz qalıblar. İran seçilmiş əsgərlərini həmin bölgəyə göndərib, ancaq ciddi itkilər verməkdədir. Hansı uğuru qazandığı isə bəlli deyil.\nOnların sırasında olan və PKK-nın Suriya qolu adlanan PYD isə açıq-aşkar Ankaranı təhdid etməkdədir. Türkiyənin müdafiə naziri Fikri İşığın təbirincə desək, bu qruplaşma özünü "şıltaq məhəllə uşağı" kimi aparırdı. Bunlara rəğmən, Türkiyənin Suriya ərazisinə hərbi qüvvə göndərməsinin mümkün nəticələri barədə birmənalı proqnoz vermək çətindir. Çünki burada fəaliyyət göstərən xarici güclər Ankaranı da oda atmaqda maraqlıdırlar. Bu məqsədlə müxtəlif təxribatlar törədilə bilər. Türk əsgərinin buradan çıxmaması üçün müəyyən dairələr planlar hazırlayarlar. Bütövlükdə yaranmış situasiyanın mürəkkəbliyindən istifadə edərək Türkiyəni üzücü müharibəyə sürükləməyə çalışarlar.\nTəbii ki, bu ssenariləri istisna etmək olmaz. Ancaq yenə də Türkiyə bu addımı atmağa məcbur idi. Ankara üçün məsələ strateji-geosiyasi əhəmiyyət kəsb edir. Çox güman ki, Türkiyə qarşısına qoyduğu problemləri həll etdikdən sonra bölgəni tərk edəcək. Ancaq türk əsgəri artıq növbəti qəhrəmanlıq dastanı yazdı. 8 saat müddətində Cerablusun azad edilməsinə nail oldu və PYD-ni xəbərdar etdi. Böyük dövlətlərin də onu anlaması göstərir ki, Ankaranın qarşısına ciddi maneə çıxmaya bilər. Onun iki cəbhədə - PKK və İŞİD istiqamətində savaş aparmaq iqtidarında olduğuna ekspertlər əmindirlər. Əslində, Cerablus əməliyyatı bir daha göstərdi ki, Türkiyə güclü hərbi sistemə malikdir.


2021, 25 Oktyabr, Bazar ertəsi, Bakı vaxtı 04:52\nBiləsuvarda ana doğuşdan sonra vəfat edib.\nAPA-nın xəbərinə görə, rayonun Zəhmətabad kənd sakini, 24 yaşlı Amidə Arzumanlı doğum şöbəsinə gətirilib. İlkin məlumata görə, oğlan uşağı dünya gətirən ana doğuşdan sonra yanvarın 11-də vəfat edib.\nKörpənin durumunun yaxşı olduğu bildirilir.\nÖtən həftə Gəncə şəhərindəki xəstəxanalarda da iki ana ölümü baş vermişdi.


ABŞ-ın 'Rusiyaya qarşı' 100 milyon dollarlıq fondundan Azərbayacana da pay düşəcək\n2022, 22 May, bazar, Bakı vaxtı 10:04\nABŞ Konqresi “Rusiyanın təsir və təcavüzünün” qarşısını almaq, habelə Avropa və Avrasiyada vətəndaş cəmiyyəti təşkilatlarına dəstək vermək üçün 100 milyon dollar vəsait ayrılması barədə qanunu qəbul edib.\nMayın 4-də ABŞ millət vəkilləri həmçinin Birləşmiş Ştatlardakı Rusiya diplomatlarına yeni məhdududiyyətlərin qoyulması və onlara nəzarətin gücləndirilməsi tədbirlərini dəstəkləyiblər. Moskva məhz bunu etməməsi üçün Vaşinqtona hiddətli xəbərdarlıq etmişdi.\nHər iki tədbir üçün ayrılan vəsait 2017-ci ilin 1, 1 trilyon dollarlıq federal hökumət büdcəsinə daxil edilib. Bu büdcə Senat tərəfindən də təsdiq olunub. İndi sənəd imzalanmaq üçün prezident Donald Trump-a təqdim olunmalıdır.\nRusiyaya qarşı 100 milyon dollarlıq vəsaitə gəlincə isə bu, Rusiyanın Avropanın və başqa regionların işlərinə müdaxiləsini dəf etmək istəyən Nümayəndələr Palatası və Senatda artıq aylardır müzakirə olunan təkliflərin nəticəsi hesab oluna bilər.\nGetdikcə daha çox demokrat və respublikaçı saxta xəbərlərin geniş yayılmasınadn, siyasi partiyaların xaricdən maliyyələşdirilməsindən, açıq təbliğatdan və Moskvaya qarşı olan hökumətlərin işinə qarışılmasından və Rusiyanın bu kimi başqa təcavüzkar hərəkətlərindən narahatlıq ifadə edirdi.\nAzadlıqRadiosu yazır ki, Rusiyanın müdaxiləsindən şübhələr Fransa və Almaniyadakı seçki kampaniyalarına, habelə ötən il ABŞ-da keçirilmiş prezident seçkisinə kölgə salıb.\nAvropa, həm də Azərbaycan\nRusiyanın Təsirinə Qarşı Fond adlanan qanuna görə 100 milyon dollarlıq vəsaitin spesifik olaraq Avropaya yönəldiləcək və demokratik təsisat və proseslərin möhkəmləndirilməsi məqsədilə qanunun aliliyi, media, internet və başqa proqramlarla məşğul olan, habelə Rusiyanın təsirini önləyən vətəndaş cəmiyyəti qruplarına xərclənməsi nəzərdə tutulur.\nBu pullar həm də “Rusiya Federasiyasında internet azadığınin inkişaf etdirilməsi də daxil demokratiya proqramlarına yönəldiləcək” və Dövlət Departamentinin siyasətləri çərçivəsində demokratiya və qanunun aliliyinin dəstəklənməsinə sərf olunacaq.\nQanunda qeyd olunur ki, bu vəsaitdən həm də Avropa İttifaqının Şərq Tərəfdaşlığı proqramına daxil ölkələrə - keçmiş sovet respublikaları Ermənistan, Azərbaycan, Belarus, Gürcüstan, Moldova və Ukrayana da pay düşəcək.\nBu fond habelə Avropa İttifaqı ilə Assosiasiya və ticarət sazişlərinin icrasına, adı çəkilən ölkələrin Rusiya Federasiyasından qaynaqlanan iqtisadi və siyasi təzyiqlərə daha az məruz qalmasına dəstək verəcək.\nRusiya diplomatlarına göz qoyulacaq\nSenat tərəfindən qəbul olunmuş bu büdcə qanununa görə, habelə Birləşmiş Ştatlardakı Rusiya diplomatlarına nəzarət tədbirləri gücləndiriləcək.\nQanunun bu hissəsi Dövlət Departamentindən, FTB-dən və Milli Kəşfiyyat Təşkilatı direktorundan xüsusi tədbirlərin hazırlanmasını tələb edir. Bu qurumlar Rusiya diplomatlarından, onlar səfirlik və konsulluqların birbaşa coğrafi ərazisindən çıxdıqları halda əvvəlcədən FTB-yə bildiriş vermələrini tələb edəcəklər.\nÖtən il ABŞ millət vəkillərinin belə tədbirlər üzərində işlədiyinə dair xəbərlər yayılanda Rusiyanın Xarici İşlər Nazirliyi hay-küy qaldırmış və Rusiyadakı ABŞ diplomatlarına qarşı da cavab tədbirlərinin görüləcəyi ilə hədələmişdi.\nO vaxt nazirliyin sözçüsü Mariya Zaxarova bu kimi tədbirləri Obama administrasiyasının “əcinnə ovu” adlandırmışdı.\nLakin ABŞ rəsmiləri Moskvanın cavab tədbirləri barədə narahat olmadıqlarını və onsuz da artıq bir xeyli müddətdir ki, Rusiyadakı ABŞ diplomatlarının azad hərəkətinin kəskin şəkildə məhdudlaşdırıldığını deyirlər.\nQanunhabelə Rusiyanın ictimai rəyi manipulyasiya etməsini önləmək məqsədilə xüsusi xidmətlərarası komitənin yaradılmasına çağırır.


Azərbaycanda 15 yaşlı dahi peyda olub - "Ginnesin Rekordlar Kitabı"na müraciət | Reaksiya\nAzərbaycanda 15 yaşlı dahi peyda olub - "Ginnesin Rekordlar Kitabı"na müraciət\n"İki aylıq kursdan sonra mən 20 min söz oxuya bilirdim"\nBir dəqiqədə 20 mindən çox söz oxumaq… Düzdür qulağa inanılmaz gəlir, amma bu, mümkündür. Sürətli oxumaq mövzusunda bir çox tanınmış xarici şirkətlərdə bununla bağlı seminarlar keçirilir, insanlar sırf sürətli oxumaq vərdişinə yiyələnmək üçün kurslara yazılır.\n15 yaşlı Vaqif Rüstəmov da belələrindəndir. O, Masazırda yerləşən 2 saylı orta məktəbdə təhsil alır. Sürətli oxumaq bacarığına isə kursda yiyələnib.\nDediyinə görə, sürətli oxu bacarığına həvəs onda 2015-ci ildən yaranıb: "Türkiyə telekanallarında yayımlanan şouların birində iştirakçı bir dəqiqədə çox sayda söz oxuyurdu. O zaman qarşıma məqsəd qoydum ki, mən bu oğlandan daha çox söz oxuyacağam. Sonra valideynlərim məni kursa yazdırdı. İki aylıq kursdan sonra 20 min söz oxuya bilirdim".\nVaqif deyir ki, sürətli oxumağı öyrəndiyi kursda onunla rəqabət aparacaq kimsə olmayıb: "Kursa əmim oğlu və dayım oğlu da mənimlə birgə gedirdi. Onlar iki ayda 2 min söz mən isə, 20 min söz oxuya bildim. Hazırda 20 mindən çox söz oxuyuram".\nVaqifin arzusu "Ginnesin Rekordlar Kitabı"na düşməkdir. Buna görə o, hər gün məşq edir və söz oxuma sürətini artırır: "Valideynlərim "Ginnesin Rekorlar Kitabı"na düşməyim üçün müraciət edib. Ancaq bizə hələ cavab gəlməyib. İstəyirəm, universitetə daxil olum və insanları inandıra bilim ki, mən sürətli oxuyuram".\nV.Rüstəmov qeyd edir ki, sürətli oxuma üçün metronom texnikasından istifadə edir: "Gözləri oynatma, sağa-sola, yuxarı-aşağı baxma, barmaq izləmə metodu ilə oxumağı inkişaf etdirirəm. Hansı kitabı oxuyuramsa, yadımda qalır. Amma müəllimlərim deyir ki, yaşıma uyğun kitablar oxuyum. Bu, beynimin inkişafı üçün önəmlidir. Özümə uyğun olmayan ədəbiyyatları oxuyanda başa düşə bilmirəm. Yaşıma uyğun kitabları oxuyanda isə yadımda qalır".\nHazırda Vaqif gündə 3-4 kitab oxuya bilir. Deyir ki, bir kitabı 20 dəqiqəyə oxuyub bitirə bilir və oxuduqları yaddaşında qalır.\nV.Rüstəmov diplomat olmaq, vətəninə xidmət etmək arzusundadır: "Mənim bu bacarığa yiyələnməyimdə dayımın da böyük rolu olub. Dayım Xalid Məhəmmədov işinin peşəkarı olan diş həkimidir. Hər zaman stomatologiya sahəsindəki yenilikləri öyrənir, öz işində tətbiq edir. Mən də onun kimi seçəcəyim sahənin peşəkarı olmaq istəyirəm. İnanıram ki, Azərbaycanı layiqincə təmsil edən diplomat olacağam".\nVaqifin atası Bəxtiyar Rüstəmov da oğlunun "Ginnesin Rekordlar Kitabı"na düşməsini arzulayır. Dediyinə görə, bunun üçün müraciət etsələr də, onlara bildirilib ki, həmin kitaba düşmək 18 yaşından sonra mümkündür. Rüstəmovlar ailəsi övladlarının təhsili üçün əllərindən gələni əsirgəmir və bu istedadın ona uğur gətirəcəyinə inanırlar.\nQeyd edək ki, Vaqif Rüstəmov sürətli oxu bacarığını bizə də əyani şəkildə nümayiş etdirdi. O, Çingiz Aytmatovun "Gün var əsrə bərabər" romanından 1 dəqiqə ərzində 35 səhifə oxuya bildi.(Sputnik Azərbaycan)\nGələcək bizə nə vəd edir?\nYer üçün ən böyük təhlükə: NASA görüntü yaydı\nİnanılmaz FIRILDAQ: yardım adı ilə 680 000 manat yığıb sevgilisi ilə kef çəkdi


Nurlan Novruzov Türkiyə kubokunda fərqləndi » Football-plus.az\n13 sen 23:12olke\nNurlan Novruzovun çıxış etdiyi "Dersim 62 Spor" Türkiyə kubokunda 2-ci mərhələnin oyununu keçirib. Futbolçumuzun komandası "Karaköprü Bələdiyəspor"la üz-üzə gəlib. Matçın əsas vaxtı 2:2 hesabıyla başa çatıb. Əlavə vaxtda rəqibini 3:2 hesabı ilə üstələyən "Dersim 62 Spor" növbəti mərhələyə vəsiqə qazanıb. Start heyətində yer alan Novruzov 38-ci dəqiqədə penaltidən komandasının ilk qoluna imza atıb.\nQeyd edək ki, Nurlan kubokun ilk mərhələsində, "Karlıova Yıldırımspor"u 4:1 hesabı ilə məğlub etdikləri oyunda da iki qol vurub. “Dersim 62 Spor”un mübarizə apardığı BAL Liqasında yeni mövsümün hələ start götürmədiyini də nəzərinizə çatdıraq.\nYığmalar Moldova və Türkiyədə yarışacaq Fərid Nəbiyevdən növbəti qol Mustafa Dənizli “TRT Spor”la müqavilə üzündən “Traktorsazi”yə gəlmədi Nurlan Novruzov “Səbail”də! Nurlan Novruzov “Zirə”yə lazım olmadı


İran xarici işlər nazirindən BMT Baş katibinə Yəmən mövzusunda məktub\nYayınlanma tarixi:14.11.2017 12:39:19\nZərif Səudiyyə rejimi və müttəfiqləri tərəfindən Yəmənə tətbiq edilən embarqodan dolayı bu ölkənin xalqının çətinliklərinin daha da artdığını bildirərək, beynəlxalq təşkilatlardan Yəmən əleyhinə yönəlmiş bu səfeh müharibəyə və Yəməndəki böhrana son qoyulması üçün səy göstərmələrini istəyib.\nİranın xarici işlər naziri Məhəmməd Cavad Zərif BMT Baş katibi Antonio Quterreşə yazdığı məktubda, Səudiyyə rejiminin Yəmənə təcavüzü və mühasirəsinə görə Yəmənin dəhşətli və çətin vəziyyətdə olduğuna diqqəti çəkiv.\nİslamazeri.com İran mediasına istinadən xəbər verir ki, Cavad Zərif məktubunda Yəmənə qarşı davam edən 30 aylıq hücumların nəticəsinin, başda qadın və uşaqlar olmaqla minlərlə insanın can verməsi, bu ölkənin infrastrukturunun böyük miqyasda viran edilməsi və xəstəxana, məktəb, küçə, elektrik stansiyaları kimi xidmət məntəqələrinin dağıdılması və Yəmən xalqının adi tələbat maddələrinə olan ehtiyaclarının qarşısının alınması olduğunu bildirib.\nİran xarici işlər naziri İran İslam Respublikası olaraq hər zaman Yəmən böhranının ancaq siyasi yolla həll olunacağını bildirdiklərini qeyd edərək, bu istiqamətdə bütün qrupların və partiyaların yer alacağı milli uzlaşma hökumətinin yaradılması, xarici ölkələrin Yəmənin daxili işlərinə müdaxilə etməmələri lazım olduğunu bildirib.\nSəudiyyə rejimi Yəmənin fərari prezidenti Mənsur Hadini yenidən hakimiyyətə gətirmək üçün mart 2015-dən bu yana Yəmənə qarşı hücumlarını davam etdirir, digər tərəfdən də, bu ölkəyə havadan, qurudan və dənizdən embarqo tətbiq edir.\nƏziz Qaralov: Bibiheybətdəki hadisə sürüşmə deyil


Bakı-Tbilisi-Qars kimi layihələr Azərbaycanı regional nəqliyyat dəhlizinə çevirib\naccess_time14/11/2019 15:10 folder_openİqtisadiyyat\n«Yəni, onu demək istəyirəm ki, vaxtilə Azərbaycanın təşəbbüsü ilə başlanan və bizim böyük maliyyə dəstəyimizlə reallaşan Bakı-Tbilisi-Qars dəmir yolu çox mühüm əhəmiyyət daşıyır. Mən əvvəllər də, biz dəmir yolunun təməlini qoyanda da bunu demişəm ki, bu layihə dünyanın nəqliyyat xəritəsini yenidən tərtib edir və bu layihə açıq dənizə çıxışı olmayan Azərbaycanı beynəlxalq nəqliyyat mərkəzinə çevirəcəkdir».\nÖlkə başçısı qeyd edib ki, eyni zamanda, biz Şimal-Cənub nəqliyyat dəhlizinə də çox böyük diqqət yetirmişik:\n«Azərbaycan ərazisində bütün işlər yekunlaşıb, o cümlədən İran sərhədinə qədər uzanan dəmir yolunun tikintisi də artıq 2 ildir ki, tamamlanıb. O cümlədən dəmir yolu körpüsü tikilib və hazırda Şimal-Cənub nəqliyyat dəhlizi işləyir. 2018-ci ildə bu dəhlizlə daşınan yüklərin həcmi 8 dəfə, bu ilin 9 ayında daha 70 faiz artmışdır. Yəni, böyük potensial var və eyni zamanda, Şimal-Qərb nəqliyyat dəhlizi işləyir. Rusiyadan, həmçinin İrandan gələn yüklər Qərb istiqamətinə Azərbaycan ərazisindən daşınır. Şimal-Cənub və Şərq-Qərb nəqliyyat dəhlizlərinin iştirakçıları bir çox ölkələrdir. Ancaq onların arasında yeganə ölkə Azərbaycandır ki, hər iki layihədə iştirak edir və hər iki layihənin reallaşmasına öz dəyərli töhfəsini vermişdir. Bu, bizə gələcəkdə həm siyasi, həm iqtisadi dividendlər gətirəcək, artıq gətirir. Dəmir yolu nəqliyyatı sahəsindəki əməkdaşlıq ölkələri bir-birinə daha da yaxın edir, təhlükəsizliyi möhkəmləndirir, bölgədə vəziyyəti daha da müsbət istiqamətdə inkişaf etdirir və hər bir ölkəyə böyük iqtisadi dividendlər gətirir».\nİqtisadçı-ekspert Pərviz Heydərov da «Sherg.az»a bildirib ki, Bakı-Tbilisi-Qars dəmir yolu xəttinin imkanlarından maksimum yararlanmaq lazımdır:\n"Proses artıq başlayıb. Bu dəmir yolu xəttinin çəkilişi uzun vaxt apardı. Həmçinin çox investisiya tələb edən bir layihə idi. Azərbaycan bu məsələdə öz mövqeyini ortalığa qoydu və geri çəkilmədi. Nəhayət ki, layihə reallaşdı. Bakı-Tbilisi-Qars dəmir yolu xəttinin iqtisadi gəlirliyi aydındır. Bu xətt vasitəsi ilə sərnişindaşıma əvvəlcədən planlaşdırılan bir məsələ idi və diqqətdə saxlanılırdı. Çünki bu dəmir yolu xətti ilə sərnişindaşıma qatar turizminin və bütövlükdə turizm sektorunun inkişafına böyük dəstək olacaq. Çünki qatar turizmi turistlər üçün alternativ bir yol tətbiq edir. Bu, sərnişindaşımadan əlavə gəlir əldə etmək baxımından bizim üçün çox önəmlidir. Hesab edirəm ki, bu nəqliyyat qovşağı yükdaşımadan əldə olunan gəlirlərdən əlavə, yaxın və orta müddətli dövr ərzində sərnişindaşıma sahəsində də gəlirli layihə kimi özünü doğrulda biləcək.\nBakı-Tbilisi-Qars bizim üçün böyük əhəmiyyət daşıyır. Azərbaycan bu kimi layihələrin fonunda regional nəqliyyat dəhlizinə çevrilib. Sərnişindaşıma vasitəsi ilə gələcəkdə ölkəyə daha çox valyuta daxil olacaq”.


DİN rayonlara getməyin qaydalarını açıqladı - Azinforum.az İnformasiya Portalı\nAna səhifə / Aktual / DİN rayonlara getməyin qaydalarını açıqladı\nNazirliyin Mətbuat xidmətinin rəisi, polis polkovniki Ehsan Zahidov “Qafqazinfo”ya açıqlamasında bildirib ki, Bakı, Sumqayıt şəhərləri və Abşeron rayonuna giriş-çıxış əvvəlki qaydada tənzimlənəcək: “Xüsusi polis postları bu 3 şəhərin giriş-çıxışda fəaliyyət göstərəcək. Digər rayon və şəhərlərə gediş-gəliş məhdud olaraq saxlanılır. İcazə sistemi ləğv edildikdən sonra xidməti vəsiqə ilə rayonlara gedişə icazə verilməyəcək. Yalnız dövlət qurumunun və ya özəl müəssisənin rəhbərliyinin verdiyi ezamiyyə vərəqələri əsasında vətəndaşlar rayonlara buraxılacaq. Lakin ezamiyyə vərəqələri ilə də bağlı polis postlarında ciddi araşdırma aparıldıqdan sonra təsdiqini taparsa, icazə verilə bilər. Çünki xidməti fəaliyyətimizdə rast gəlmişik ki, bəzi şirkətlər onlara verilmiş səlahiyyətlərdən sui-istifadə ediblər”.\nÖncəki Prezident yeni parkda görüləcək işlərlə tanış oldu – Fotolar\nNövbəti Ziyarətgaha gedənlər cərimələndi – Foto


Azərbaycanın dövlət rabitə operatoru TAC-Kart sisteminin əhatə zonasını genişləndirir\nTelekommunikasiya 26 Sentyabr 2009 12:37 (UTC+04:00)\nAzərbaycan, Bakı, 26 sentyabr / Trend , müxbir H.Vəliyev/\nAzərbaycanın Rabitə və İnformasiya Texnologiyaları Nazirliyinin "Aztelekom" İstehsalat Birliyi Şəki və Şirvan telekommunikasiya qovşaqlarında TAC-Kart sisteminin tətbiqi üzrə işlər həyata keçirir. Bu barədə Trend -a RİTN-dən bildirilib.\nİdarənin verilən məlumatına görə, hazırda TAC-Kart xidməti Sumqayıt, Gəncə, Quba, həmçinin Naxçıvan Muxtar Respublikasının telekommunkasiya qovşaqlarında təqdim olunur. "Aztelekom" İB-nin gələcək planlarına TAC-Kart sisteminin bütün respublika üzrə əhatə zonasının genişləndirilməsi daxildir.\nBununla yanaşı, "Aztelekom" TAC-Kart sisteminin təkmilləşdirilməsi üzrə işlər həyata keçirir. Bu işlər yaxın zamanlarda "Aztelekom" abunəçilərinə telefon danışıqlarının həyata keçirilməsi ilə yanaşı, İntenet şəbəkəsinə giriş imkanından yararlanmağa da imkan verəcək.